E 1952 e talchas da sevel un doare peurunvan evit troidigezh ar Bibl a vije skridaozet en ur chom an nesañ ma cheller ouzh testenn gresianek ar Septañt. Bodañ a reas en dro dezhañ un nebeud beleien eus Bro-Dreger : Marsel Klerg, Pêr Bourdellez hag Armañs ar Chalvez. Embannet e oa an Aviel hervez sant Mazhe, moulet e 1952, gant Studi hag Ober lakaet da anv un ti-embann. Troet e oa bet an aviel gant an Tad Medard ha Maodez Glanndour o doa klasket chom tost dar mammskrid [1]. Dont a reas er-maez dindan ur stumm liesskrivet Diskuliadur Sant Yann, Koheleth hag an Aviel sant Yann. A-benn ar fin, holl levrioù ar Bibl a oa moulet hag embannet etre 1969 ha 1982 gant embannadurioù Al Liamm.